《谒张文献公祠》
清代·王备

停舟曲江浒，吊古谒遗祠。
岩岩始兴公，遗泽芬在斯。
堂倾风雨萃，碑断苔藓滋。
芳春□行旅，落日归文狸。
唐宫替无事，衡鉴方独持。
弼谐展嘉猷，谠论非□□。
雝雝朝阳凤，粲粲补衮丝。
侧闻卧病后，九戾烟尘□。
渔阳突骑来，中华混群彝。
信哉砥柱力，用舍同安危。
昭陵铁马空，仟李祚九疑。
维余兰菊存，千秋恒若兹。
我来荐微诚，再拜当前墀。
顾瞻庙貌间，风度犹可希。
武溪何茫茫，笔峰亦巍巍。
只今相业隆，熟与前修期。
临风一长叹，山雨来霏霏。

作者简介：王典，字备五，号慎斋，钱塘人。诸生，官杞县知县。有《敬义堂诗集》。